text: Tag til Sydney eller Fredericia: Gå tur på toppen af broen 
  27 april 2015 kl. 06.27
  Den gamle Lillebæltsbro åbner nu for turister, der kan komme en tur på Bridgewalking. Det er det eneste sted i Europa, hvor man kan gå på toppen af en bro.
  Du kan vælge at tage til Sydney i Australien eller til Fredericia. Begge steder kan du nu gå på toppen af en bro, efter at den gamle Lillebæltsbro nu åbner op for, at turister kan gå på søndagstur på toppen af broen.
  Hele maj måned åbner VisitMiddelfart for bro-elskende turister, der kan få lov til at se både til Fyn og Jylland fra 60 meters højde.
  Turen tager to timer, hvor der også er tid til sikkerhedsinstruktion og omklædning. Bro-turisterne kommer 60 meter op over Lillebælt og man bliver sendt op i hold af max. 20 personer.
  Læs mere om Bridgewalking her
  